Diari Oficial de la Generalitat Valenciana


Sumari del DOGV 4311, del 09-08-2002 (2002/7835)

Informació pública de l'alternativa tècnica de programa per al desenvolupament de l'actuació integrada de sòl urbà situat a Moraira-Teulada, UA.M3.
---------------------------------------------------------------------------------------------------------------------------------------------------

### Dades del document

Número de DOGV
:   4311

Data del DOGV
:   09-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/7835


Organisme emissor
:   Ajuntament de Teulada

Tipus de document
:   Anunci

Informació pública de l'alternativa tècnica de programa per al desenvolupament de l'actuació integrada de sòl urbà situat a Moraira-Teulada, UA'M3. [2002/X7835]
  
Aquesta Alcaldia'Presidència, per Resolució adoptada el dia 17 de juny de 2002, ha resolt:
  
Primer
  
Sotmetre al tràmit d'informació pública l'alternativa tècnica de programa per al desenrotllament de l'actuació integrada del sòl urbà situat en Moraira-Teulada, UA'M3, que inclou projecte d'urbanització, per el termini de vint (20) dies hàbils, mitjançant edicte publicat en un diari d'informació general editat a la Comunitat Valenciana i, posteriorment o simultània, en el Diari Oficial de la Generalitat Valenciana, prèvia remissió dels avisos previstos en l'art. 46.3 de la LRAU.
  
Segon
  
La present informació pública té caràcter de simultani concurs públic per a la selecció de l'urbanitzador, podent-se presentar alternatives tècniques i al·legacions durant el termini indicat de vint (20) dies, comptadors des de l'endemà de publicació del present edicte en el Diari Oficial de la Generalitat Valenciana, sense que incidisca en el còmput d'aquest termini qualsevol altra forma de publicitat que poguera donar-se a aquesta.
  
Tercer
  
Les proposicions juridicoeconòmiques, es presentaran durant els cinc (5) dies següents al venciment del termini anterior.
  
Quart
  
Aquestos terminis quedaran prorrogats per vint dies addicionals, si durant els deu primers d'informació pública, alguna persona es comprometera de presentar una alternativa tècnica substancialment diferent a la inicial i en prestara caució, i aquesta pròrroga s'anunciarà al tauler d'edictes de l'Ajuntament i es comunicarà als qui, per desconèixer-la, hi hagueren presentat pliques prematurament.
  
Cinquè
  
L'acte d'obertura de pliques es realitzarà en la següent data hàbil a la conclusió del termini per a presentar les. Si aquest dia fóra dissabte es posposarà al dilluns següent.
  
Sisè
  
L'expedient estarà de manifest i podrà consultar-se al Departament d'Obres, Urbanisme i Medi Ambient de l'Ajuntament de Teulada, en dies i hores hàbils.
  
Setè
  
Notificar el present acord als regidors de la Corporació municipal, de conformitat i als efectes previstos en l'art. 46.3 de la LRAU.
  
Vuitè
  
Remetre avís amb el contingut de l'edicte al domicili fiscal de qui conste al cadastre com a titular de drets afectats per l'actuació proposta.
  
Novè
  
L'adjudicació del programa que es realitze s'efectuarà amb els condicionants o modificacions que, si fa el cas, acorde l'Ajuntament de Teulada.
  
La relació de titulars afectats és la que a continuació es relaciona, per si no és possible practicar-ne avís a qualsevol d'ells, per resultar desconeguts, ignorar-se'n el lloc d'avís, o bé, si intentat aquest, no s'hagués pogut practicar, servint la present publicació a tal efecte, de conformitat amb l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú:
  
El que pose en coneixement, tot fent saber que contra el present acord plenari definitiu en via administrativa, pot interposar-se recurs potestatiu de reposició en el termini d'un mes davant el mateix òrgan que el va adoptar, a partir de la recepció de la present, previ al contenciós administratiu, o aquest directament, davant el Jutjat Contenciós Administratiu, en el termini de dos mesos a partir de la recepció de la present, o de la notificació de la resolució del recurs de reposició.